**भारत सरकार**

**रक्षा मंत्रालय**

**रक्षा विभाग**

 **राज्य सभा**

**अतारांकित प्रश्न संख्या 1468**

**01 जनवरी, 2018 को उत्तर के लिए**

 **सीमा क्षेत्रों में सड़क अवसंरचना**

**1468. श्री पि. भट्टाचार्य:**

 **श्रीमती रजनी पाटिल:**

क्या रक्षा मंत्री यह बताने की कृपा करेंगे कि :

(क)क्या सरकार जरूरत के समय में भारतीय सेना को साजो-सामान ले जाने में सहायता प्रदान करने के लिए भारत-चीन सीमा और पड़ोसी देशों से लगती अन्य सीमावर्ती क्षेत्रों में सड़क अवसंरचना के संवर्धन पर गंभीरता से विचार कर रही है ;

(ख) यदि हां, तो क्या सीमा सड़क संगठन को कार्य शीघ्रातिशीघ्र पूरा करने को कहा गया है; और

(ग) क्या देश के वर्तमान बाहरी सुरक्षा परिदृश्य को ध्यान में रखते हुए सरकार ने देश की सीमाओं की सुरक्षा कड़ी करने की कोई योजना बनाई है?

 **उत्तर**

**रक्षा मंत्रालय में राज्य मंत्री (डॉ. सुभाष भामरे)**

(क) और (ख) : जी, हां ।

(ग): सरकार देश की सीमाओं पर सुरक्षा संबंधी आवश्यकताओं से अवगत है और उसने देश की सीमाओं को सुदृढ बनाने के लिए निम्नलिखित योजनाएं तैयार की हैं:-

1. यह सुनिश्चित करने के लिए यथा अपेक्षित सड़कों के निर्माण/उन्नयन सहित आवश्यक कदम उठाए गए हैं कि राष्ट्रीय सुरक्षा संबंधी चिन्ताओं का क्षमता तथा आधारभूत संरचना विकास के जरिए समुचित रूप से समाधान किया जाए ।

…2/-

-2-

1. प्रभावी बहु-स्तरीय घुसपैठ रोधी ग्रिड के लिए घुसपैठ रोधी बाधा प्रणाली (एआईओएस) को सैन्य टुकड़ियों की तैनाती तथा खतरे की आशंका पर आधारित रक्षा कार्यों के निर्माण द्वारा उपयुक्त रूप से सुदृढ़ किया गया है ।
2. खतरे की आशंका को ध्यान में रखते हुए नियंत्रण रेखा पर सैन्य टुकड़ियों की तैनाती और एआईओएस की समीक्षा नियमित रूप से की जाती है ।
3. सीमा सुरक्षा बल पूर्ण सीमा सुरक्षा को सुनिश्चित करने के लिए नियमित रूप से समुचित कदम उठा रहे हैं ।

\*\*\*